Denne saka handlar om dei aller svakaste i samfunnet vårt, nemleg personar utan samtykkekompetanse, dvs. personar som openbert ikkje er i stand til å forstå kva samtykke inneber. Då er det viktig å ha enkeltmennesket sin integritet og si rettssikkerheit i fokus. Denne saka omhandlar også dei pårørande si rolle, og ikkje minst dei vanskelege avvegingane som helsepersonell blir stilte overfor. Eg synest at drøftingane i komiteen har vore både gode og skikkelege, og vi har sett at høyringsprosessen har vore grundig. Eg vil gi uttrykk for glede over at slike ømfintlege problemstillingar har såpass brei forankring både tverrfagleg og tverrpolitisk. Til slutt vil eg berre melde at Venstre vil støtte forslaget som representanten Dåvøy har sett fram.